सामग्री: गोपाळ शेट्टींसमोर उर्मिला मातोंडकर यांनी कडवं आव्हान उभं केलं.

लोकसभा निवडणुकीचे निकाल आता काही वेळातच स्पष्ट होतील. भाजपच्या नेतृत्वाखालील NDA सरकार सत्ता कायम राखेल की काँग्रेसला पाच वर्षांनी पुन्हा मुसंडी मारता येईल, हेही स्पष्ट होईल.

यंदाच्या लोकसभा निवडणुकीत मुंबईत सहा मतदारसंघांमध्ये कडवी टक्कर अनुभवायला मिळली. 

पाहा निवडणूक निकालांचं सविस्तर विश्लेषण - 

YouTube पोस्ट समाप्त, 1

गोपाळ शेट्टींना अभिनेत्री उर्मिला चीतपट करणार?

मुंबई उत्तर मतदारसंघात भाजपचे गोपाळ शेट्टी आघाजडीवर आहेत, ते 2,58,829 मतांनी पुढे आहेत.  काँग्रेसनं या मतदारसंघात अभिनेत्री उर्मिला मातोंडकर यांना रिंगणात उतरवलं आहे. 

या मतदारसंघात माजी पेट्रोलियम मंत्री राम नाईक हे पाचवेळा निवडून आले होते. 2004 मध्ये काँग्रेसने अभिनेता गोविंदा यांना उमेदवारी दिली. गोविंदा मोठ्या मताधिक्याने निवडून आले होते. 2009 मध्ये संजय निरुपम तर 2014 मध्ये गोपाळ शेट्टी निवडून आले होते. 

अनधिकृत बांधकामं, झोपडपट्टी पुनर्विकास, उपनगरीय रेल्वे प्रवाशांच्या समस्या हे या मतदारसंघातील नागरिकांचे प्रश्न आहेत. 

प्रिया दत्त आणि पूनम महाजन यांच्यात कडवी लढत

कुठल्याही पक्षाशी बांधिलकी नसलेला उत्तर मध्य मुंबई मतदारसंघ आहे. या मतदारसंघाने कॉंग्रेस, भाजप, शिवसेना, रिपाई, भाकप या सर्व पक्षांना संधी दिली आहे. २०१४ला भाजपच्या पूनम महाजन यांनी तत्कालिन खासदार प्रिया दत्त यांना मोठ्या मताधिक्याने मागे टाकलं. त्या 1,31,728 मतांनी पुढे आहेत.

प्रिया दत्त आणि पूनम महाजन एकमेकांसमोर उभ्या ठाकल्या आहेत.

या मतदारसंघात दोन विमानतळांना झोपडपट्ट्यांनी घातलेला विळखा, मीठी नदीचं रूंदीकरण, वांद्रे आणि लोकमान्य टिळक टर्मिनससह इतर स्थानकांची बिकट परिस्थिती हे प्रमुख मुद्दे आहेत.

संजय निरुपम की गजानन कीर्तीकर?

मुंबई उत्तर पश्चिम मतदारसंघातून विद्यमान खासदार गजानन कीर्तीकर आणि काँग्रेसचे उमेदवार संजय निरुपम यांच्यात टक्कर आहे. किर्तीकर 97,313 मतांनी पुढे आहेत.

या मतदारसंघातून अभिनेते सुनील दत्त हे १८ वर्षें खासदार होते. २००५ साली सुनील दत्त यांच्या मृत्यूनंतर प्रिया दत्त या मतदारसंघातून निवडून आल्या. २००९ साली ही या मतदारसंघातून गुरूदास कामत निवडून खासदार झाले. पण २०१४ ला शिवसेनेचे गजानन किर्तीकर हे मोठ्या मताधिक्याने निवडून आले.

संजय निरुपम यांच्याविरुद्ध गजानन कीर्तीकर गड राखणार...\nमागील सामग्री खालीलप्रमाणे सारांशित केली जाऊ शकते:
देशाची आर्थिक राजधानी असलेल्या मुंबईमधील लोकसभेच्या सर्व 6 जागांवर भाजप-शिवसेनेनं आघाडी घेतली आहे.